Defensa francese

Le defensa francese es un apertura de chacos. Illo es characterisate per le movimento:

    1.e4 e6

Illo ha un reputation de soliditate e flexibilitate, sed illo pote resultar un joco crampate pro le jocator nigre in le prime stadios. Le jocator nigre frequentemente gania contra-attaccar possibilitates in le latere del regina (dama) durante que le jocator blanc tende a concentrar in le latere del rege.

Le defensa es nominate post un partita per correspondentia jocate inter le citates de London e Paris in 1834. Como replica a 1.e4, le francese recipeva relativamente pauc attention in le seculo 19 comparate a 1...e5. Le prime champion mundial de chacos Wilhelm Steinitz diceva "Io nunquam in mi vita ha jocate le defensa francese, le qual es le plus obtuse de tote le aperturas". Original: "I have never in my life played the French Defence, which is the dullest of all openings". Wilhelm Steinitz Quotes. 

 Exemplo de defensa francese 
Iste partita de chacos illustra le fortia de un potente centro de pedones. Le partita esseva jocate in le citate de Maehrissh-Ostrau, in 1923, per le grande jocatores E. Bogolyubov e R. Reti.

    Blanco...............Nigro
    E. Bogolyubov........R. Reti

  1 e4                   e6
  2 d4                   d5
  3 Cc3                  Cf6
  4 e5                   Cfd7

Le blanco expulsa le cavallo nigre a foras del flanco del rege, de iste maniera creante opportunitates de attacco a iste parte lateral del tabuliero. Mais le nigro pote reager fortemente attaccante le centro con ... c5 o ... f6. Le resultato de un attacco como iste del nigro es que le pedones blanc central dispare e le nigro resta con un potente centro de pedones.

  5 Dg4                  ...

Le blanco age immediatemente pro explorar le absentia del cavallo del rege nigre del casa f6. Mais mover le dama tosto in le phase del apertura pote resultar in perdita de tempore, si le dama es attaccate.

  5 ...                  c5

Le contrajoco appropriate, que menacia le pedon blanc del dama in d4 e indirectemente le pedon blanc del rege in e5.

  6 Cb5                  ...

Iste brutal mais naive attaco ha un aere de futilitate in illo.

  6 ...                  cxd4

Alora si 7 Cd6+ Bxd6 8 Dxg7 Bxe5 victoria. Isto mostra que le centro del blanco non es secur.

  7 Cf3                  Cc6
  8 Cd6+                 Exd6
  9 Dxg7                 Exe5!
 10 Cxe5                 Df6!

Salva le turre e obliga le excambio del damas.

 11 Dxf6                 Cxf6

Le fin del attacco blanc. Le pedon al minus pote esser reganiate per le blanco, mais le position resultante in le centro non es bon pro ille.

 12 Eb5                  ...

Iste fixamento del cavallo nigre es necessari pro recuperar le pedon.

 13 ...                  Ed7
 14 Cf3                  Ce4!
 15 0-0                  f6!

Menaciante defender le pedon con ... e5.

 15 Exc6                 bxc6
 16 Cxd4                 c5
 17 Ce2                  Rf7

Le position del nigro es superior. Le centro blanc ha disparite e le centro nigre es compacte e forte. Le nigro potera, postea, facer passar un pedon. In plus, le nigro ha lineas aperite per su turres e su rege es activemente positionate, preste a cooperar con le avantiamento de su pedones central.

 18 f3                   Cd6
 19 b3                   e5
 20 Ea3                  Ta8-c8
 21 Ta1-d1               d4

Le episcopo nigre ha multe lineas aperte gratias al positionamento del pedones nigre in casas nigre.

 22 Cc1                  Cf5!

Jocate con duo objectivos. Primo, pro positionar le cavallo nigre agressivemente in e3, ubi illo menacia ganiar qualitate con un furca. Secundo, pro liberar le pedon in c5 e permitter le jocata ... c4, si possibile.

 23 Tf2                  Ce3

le nigro pote effectuar iste occupation gratias al avantiamento del pedon blanc de f2 a f3, con le qual le blanco perdeva le controlo del casa e3.

 24 Te1                  c4!

Menaciante 25 ... c4xb3 26 c2xb3 Cc2 ganiante qualitate.

 25 b4                   ...

Non es melior 25 b3xc4 Txc4 26 Te1-e2 Th8-c8 e le nigro ha un pedon retardate in le columna del episcopo del dama.

 25 ...                  Ea4!
 26 Te1-e2               Cd1!
 27 Tf1                  Cc3!
 28 Te2-f2               Cb1!
 29 Eb2                  c3!
 30 Cb3                  Exb3
 31 a2xb3                Cd2
 32 Te1                  Th8-d8
 33 Ec1                  d3!
 34 c2xd3                Txd3
 35 Exd2                 ...

De altere modo ... Cxb3.

 35 ...                  Txd2!
 36 Ta1                  Re6!

Si le turre prende le pedon in a7 seque: 37 Txa7? Txf2 38 Rxf2 c2 e le pedon passate essera promovite a un dama.

 37 Rf1                  Txf2+
 38 Rxf2                 c2
 39 Tc1                  Rd5
 40 Re3                  Tc3+!
 41 Rd2                  Rd4!

Le position central del rege nigre es irresistibile. Si le blanco alora prende le pedon in c2 con su turre, le rege nigre invade le flanco del rege via e3 e annihila le pedones blanc.

 42 h4                   Td3+!
 (0-1)

Le blanco ha resignate. Si 43 Rxc2 Tc3+! 44 Rd2 Txc1 45 Rxc1 Rc3 victoria. O 43 Re2 Rc3 tamben victoria. Un bon exemplo del fortia e action de un potente centro de pedones. Reti ha demonstrate su avantage con exactitude quasi mathematic.

 Referentias 

Categoria:Chacos